cyanic-selkie/wikianc huggingface dataset:
Den sosialistiske føderale republikken Jugoslavia
Oppløsningen
I desember 1989 nektet myndighetene i Slovenia serbiske nasjonalister å demonstrere mot kosovoalbanere i Ljubljana. Noen hundre serbiske bedrifter svarte med å boikotte sine forretningsforbindelser i Slovenia. I februar 1990 svarte Slovenia med å stanse innbetalingen til et utviklingsfond som i stor grad var støtte til Kosovo. Serberne anser Kosovo som nasjonens vugge og myndighetene i Serbia hadde bred støtte i befolkningen for den harde linjen med bruk av militærmakt i Kosovo. I februar 1990 viste en meningsmåling at 55 % av innbyggerne i Slovenia ønsket løsrivelse fra Jugoslavia. Kommunistpartiet i Slovenia endret før valget i 1990 navn til Det demokratiske fornyelsespartiet.
Etter det første flerpartivalgets resultater, foreslo Slovenia og Kroatia at Jugoslavia skulle omformes til en løs konføderasjon av seks republikker høsten 1990. Milošević motsatte seg alle slike forslag og argumenterte med at serberne, i likhet med slovenere og kroater, måtte ha rettigheter til å bestemme. 9. mars 1991 ble det holdt demonstrasjoner mot Milošević i Beograd, men politiet og militæret ble satt inn i gatene for å gjenopprette orden, og to personer ble drept. Sent i mars la flere hendelser grunnlaget for krigen i Kroatia. JNA gav inntrykk av å være nøytral, men etter hvert ble den nasjonale hæren mer og mer involvert i statens politikk.
25. juni 1991 ble Slovenia og Kroatia de første republikkene som erklærte uavhengighet fra Jugoslavia. I Slovenia tok det territoriale forsvaret til Slovenia (TO) over de jugoslaviske grensene til Østerrike og Italia, der de tok ned det jugoslaviske flagget og heiste det slovenske. Den jugoslaviske hæren fikk ordre om å ta tilbake kontrollen over alle de internasjonalt anerkjente landegrensene og gjennomførte dette innen 48 timer. Men den jugoslaviske hæren hadde ikke skarp ammunisjon, og det slovenske TO utnyttet dette til sin fordel ved å skyte mot unge vernepliktige i JNA. Den østerrikske TV-stasjonen ORF, viste i 2005 bilder av flere unge jugoslaviske soldater ved Holmec (grensepasseringen til Østerrike) med hvite flagg og hendene i været, åpenbart i ferd med å overgi seg til de slovenske TO, før man hører skudd og soldatene faller. Dette og andre hendelser er kjent som Ti-dagers-krigen i Slovenia.
Det var ingen politisk enighet innenfor føderasjonen om hvor mye man skulle bruke hæren. Etter ti dager ble en våpenhvile underskrevet. I månedene som fulgte trakk hæren seg ut, men i Kroatia brøt det ut en blodig krig høsten 1991. Etniske serbere som hadde opprettet Den Serbiske Republikken Krajina i serbiskbebodde områder, bekjempet kroatiske styrke som forsøkte å få denne utbryterregionen tilbake under Kroatias kontroll. I noen områder fungerte JNA som buffer og beskyttet serbere fra den kroatiske hæren.
I september 1991, erklærte også republikken Makedonia uavhengighet og ble den eneste republikken som fikk uavhengighet uten motstand fra Beograd. 500 soldater fra USA ble satt inn fra FN for å overvåke Makedonias nordlige grenser mot Serbia. Makedonias første president, Kiro Gligorov, opprettholdt gode forbindelser med Beograd og de andre utbryterrepublikkene og det har derfor ikke vært problemer mellom makedonske og serbisk-montenegriske grensepoliti.
FNs sikkerhetsråd vedtok enstemmig resolusjon 721 27. november 1991 som la grunnlaget for fredsbevarende operasjoner i Jugoslavia.
ESBF Besançon
Entente Sportive Bisontine Féminin (ESBF) er en fransk håndballklubb fra Besançon i Bourgogne-Franche-Comté i Frankrike. Klubben ble grunnlagt i 1970 og spiller i Championnat de France de handball som er øverste nivå i fransk kvinnehåndball. Klubben har fire seriemesterskap, fra 1988, 1998, 2001 og 2003. I sesongen 2002/2003 vant klubben cupvinnercupen i håndball for kvinner.
Den sosialistiske føderale republikken Jugoslavia
Oppløsningen
Republikkens regjering erklærte uavhengighet 5. april, og siden denne avgjørelsen ble tatt uten samtykke fra alle de tre nasjonalitetene som bodde i Bosnia, erklærte serberne umiddelbart uavhengighet med Republika Srpska. Bosnia-krigen fulgte like etter.
Den såkalte Badinter-kommisjonen etablert av EU erklærte tidlig i 1992 at den sosialistiske føderale republikken Jugoslavia hadde blitt oppløst.
De følgende datoene er milepæler i prosessen som førte til slutten på den sosialistiske føderale republikken Jugoslavia:
Dory Previn
Dory Previn (født Dorothy Veronica Langan 22. oktober 1925 eller 1929 i Rahway i New Jersey, død 14. februar 2012 i Massachusetts ) var en amerikansk lyriker og sanger. På 1950- og 1960-tallet skrev hun sanger for kinolerretet, og sammen med sin første mann, Andre Prévin, ble hun flere ganger oscarnominert. På 1970-tallet, etter at de ble skilt, gav hun ut seks album med egne sanger, samt et livealbum som har fått svært gode kritikker. Dory Previns tekster fra denne perioden utmerker seg ved sin utleverende originalitet, i det de handler om hennes vanskelige personlige liv. I mer generelle former handler tekstene om forhold, seksualitet, religion og psykologi. Hun har fortsatt å arbeide som sanger/komponist, lyriker og prosaforfatter.
Oppvekst
Dorothy Veronica Langan ble født i Rahway i New Jersey som eldste datter i en streng, katolsk familie av irsk avstamning. Hun hadde et vanskelig forhold til sin far som hadde kjempet i første verdenskrig og blitt gasset, noe som førte til perioder med depresjon og voldelig oppførsel. Farens psyke kunne svinge mellom kjærlig oppførsel og avvisning, noe som satte sitt preg på unge Dory. Han støttet henne da hun begynte å vise talent som danser og sanger, men hans mentale helse ble dårligere etter at den andre datteren ble født, og kulminerte i en paranoid episode da han låste familien inne på loftet i flere måneder og mer eller mindre holdt skytevåpen mot dem hele tiden. Dorys barndomsopplevelser, beskrevet i selvbiografien Midnight Baby, satte dype spor i henne og påvirket hennes senere liv og arbeid.
Enningdalselva
Enningdalselva, nedenfor Rødsvannet også kalt Berbyelva, ligger sør i Halden kommune i Viken. Den renner gjennom Enningdalen, fra Bullaren i Sverige til Iddefjorden og er 13,8 kilometer lang. En snau kilometer av elva, mellom Elgåfossen og grenseovergangen ved Holtet, utgjør riksgrense mot Sverige. Det er en middelsstor elv med rik flora og fauna, som er ganske enestående i Norge. Forvaltningen av vassdraget reguleres blant annet av Vassdragskonvensjonen av 1929.
Enningdalsvassdraget
Enningdalselva utgjør nederste del av Enningdalsvassdraget (den øverste delen, til og med Kynne älv, blir også kalt Kornsjøvassdraget), som begynner som en rekke skogsbekker som samles i Nordre Boksjø i Halden kommune. Derfra renner den via en kort elv ned til Søndre Boksjø, på grensa til Sverige. Vassdraget fortsetter langs grensa gjennom Hallerødelva og Nordre Kornsjø, hvorpå det renner videre sørover inn i Sverige og gjennom Midtre- og Søndre Kornsjø. Søndre Kornsjø har utløp mot vest til Kynne älv, som renner ned til den lange og smale Södra Bullaresjön i Tanum kommune. Herfra snur vassdraget mot nord og fortsetter gjennom Långevallsälven til Norra Bullaresjön. Ved utløpet fra sjøen er vassdraget tilbake i Norge, og fortsetter som Enningdalselva til den når Iddefjorden ved Berby.
Kornsjøene er et populært område for kanoturister. I prinsippet er det mulig å ferdes hele strekningen fra Nordre Boksjø til Iddefjorden i kano, men turen stanser som oftest ved Fløtemarksøn i Søndre Kornsjø. Her går vannveien inn i et område som er freda i hekketida, og i andre tidsrom er vannføringa som oftest så liten at det er vanskelig å komme fram.
Elver i vassdraget
Lista under viser de største elvene i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden.
Grenseelv mot Sverige
Elven er også helt inne i de to land over tre separate deler, ettersom den begynner sitt løp i Norge, og fortsetter inn i respektive Sverige og Norge etter de to delene som riksgrense. Utløpet er i Norge.
Historie
Vassdraget ble, som de fleste middelsstore elver, tidligere nyttet til både tømmerfløting, møller, kverner og sagbruk. Rester av gamle demninger og fløtningsinnretninger kan sees flere steder i sidevassdragene. Elva og området rundt er allerede på 1800-tallet kjent som naturfaglig meget interessant, og den ble omtalt i de første naturvernregistreringene tidlig på 1970-tallet.
Berby sag litt ovenfor utløpet utnyttet elva når den gikk flomstor. Tidligere ble trelast skipet ut fra Berby. Tellesås sag var i bruk til ut på 1800-tallet. Mjølnerød mølle ble drevet av vannhjul til 1922, den liten demning ved møllen ble åpnet på 1960-tallet for å lette laksens vandring.
Dyreliv
Særlig nedre del av elva med brakkvannsområdet i Iddefjorden er fiskerik. Elva har sin egen laksestamme, og det er også ål her. Ålefisket hadde tidligere stor betydning, men ålen er nå fredet. Laksefisket er fortsatt godt, og natt til 16. mai 2008 fisket Jim-Arne Olsen fra Sarpsborg en 17,7 kg stor laks i Berbyelva. Fisken var 117 cm lang, og hevdes å være den største laksen som er fisket med stang i Østfold, i hvert fall etter at Arbeidernes Jeger- og Fiskerforening i Halden begynte å føre statistikk og forvalte elvas ressurser på 1980-tallet.
Elva har dessuten en meget livskraftig populasjon med elvemusling. Dette ga tidligere grunnlag for perlefiske, men også elvemuslingen er nå fredet.
Det er i denne elva et av de største mangfold av arter man finner i landet. Her er registrert ca. 150 fuglearter, hvorav 94 hekkende, herunder isfugl og de rødlistede artene kongeørn, vepsevåk, lappfiskand, nattravn og tornskate. Her er også både oter, mår, ilder og gaupe. Det finnes også en rekke rødlistede arter virvelløse dyr.
Vern
Vassdraget ble i 1993 vernet mot kraftutbygging i Verneplan IV for vassdrag. Den nedre delen av elva fra Skibekk og til munningen er dessuten vernet som naturreservat, sammen med området rundt innerste del av Iddefjorden.
Kjetil Korbu Nilsen
Han er født med celebral parese, og begynte å konkurrere i 1993. Han konkurrerer i klassen LW12.
Han jobber som utdannings- og integreringskonsulent i Norges motorsportforbund.
Lundedalen
Lundedalen er et parkanlegg i Skien. Parken ligger i vestre del av sentrum, og på vestsida av dalen ligger bydelen Falkum. Øst for dalen ligger Lundetoppen og Marensro. I sør ligger Bakken, og i nord ligger Mæla. Hesselbergs gate krysser parkanlegget over ei bru.
Sentralt i parkanlegget står det en statue av Hjalmar Johansen, utført av Wilhelm Rasmussen i 1958. I parkanlegget er det også baner for fotball, sandvolleyball, håndball og basketball. I tillegg er det rullebrettramper under brua hvor Hesselbergs gate går. Rundt 1960 ble det også anlagt en trafikkskole for barn, rett nord for Hesselbergs gate, men denne eksisterer ikke lenger.
EM i curling 1978
Curling-EM 1978 ble arrangert 4. desember – 9. desember 1978 i Aviemore Ice Rink i Aviemore i Skottland.
Det deltok 10 lag for herrer og 9 lag for kvinner.
Herrer
For Norge spilte Rolv Kristian Yri, Torger H. Sletten, Harald Ramsfjell og Øystein Skyberg.
Kvinner
For Norge spilte Bente Hoel, Herborg Pettersen, Maria Löfroth-Christensen og Åse Wilhelmsen.
Eksterne lenker
WCF Statistics
Petter Jakob Bjerve
Petter Jakob Bjerve (født 27. september 1913 i Stjørdal, død 12. januar 2004 i Oslo) var en norsk sosialøkonom og politiker (Ap). Han var direktør i Statistisk sentralbyrå (SSB) 1949–1980, og finansminister i Einar Gerhardsens tredje regjering 1960–1963. Som byråsjef i Finansdepartementet 1945–1947 utarbeidet han det første nasjonalbudsjettet i Norge. Bjerves utgivelser omfatter over 40 titler.
Bakgrunn
Petter Jakob Bjerve vokste opp på Gråbrek ved Stjørdalshalsen som sønn av gårdbruker Petter Jakob Bjerve og Kristine Arnstad. Han var den yngste i en søskenflokk på tretten, der eldste sønn var Peder Bjerve. Gården hadde møller for korn, bein- og fiskemel, og Petter Jakob arbeidet omtrent ett år i møllen.
Han gikk på Orkdal landsgymnas, hvor han også var medlem av den sosialistiske elev- og studentorganisasjonen Clarté. Senere meldte han seg inn i Arbeiderpartiet. På gymnaset ble han også kjent med Odd Aukrust. Bjerve begynte å studere sosialøkonomi ved Universitetet i Oslo, og hadde et studieopphold ved The American University 1938–1939. Som forskningsassistent ved Universitetet i Oslo 1939–1940 deltok han i et tidlig forsøk på å utvikle et nasjonalregnskap i Norge. Bjerve ble cand.oecon. i 1941.
Karrière
Bjerve ble værende ved universitetet etter uteksamineringen, og var ansatt som hjelpelærer i teoretisk økonomikk inntil universitetet ble stengt i 1943. Han var deretter sekretær i Statistisk sentralbyrå inntil frigjøringen i 1945. Bjerve var universitetsstipendiat 1945–1949, men oppholdt seg ikke mye ved universitetet, og fungerte som tidvis foreleser og sensor ved frem til 1960.
Da Erik Brofoss ble finansminister i 1945, ble det opprettet et nytt kontor i departementet, Det pengepolitiske kontor, hovedsakelig for å styrke miljøet for økonomisk planlegging og politikk. Her ble Bjerve ansatt som byråsjef, med oppgave å bistå i pengesaneringen og gjenopprettingen av stabile valutaforhold etter andre verdenskrig, og utarbeidet dessuten Norges første nasjonalbudsjett. Han hadde et nytt studieopphold i USA med Rockefeller-stipend 1947–1949.
Direktør i Statistisk sentralbyrå
Da han kom hjem igjen ble han direktør i Statistisk sentralbyrå. Kun med enkelte avbrudd, den viktigste som finansminister 1960–1963, var han i direktørstillingen frem til han nådde pensjonsalder i 1980. Likevel fortsatte han å ha kontorplass ved SSB frem til 2000, da han var 87 år gammel.
Artem Terjan
Artem Sarkisovisj Terjan russisk: Артём Саркисович Терян (født 5. mars 1930, død 1970) var en armensk bryter som deltok i de olympiske leker 1952 i Helsingfors for Sovjetunionen.
Terjan vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den nest letteste vektklassen, bantamvekt opp til 57,0 kg, i gresk-romersk stil bak Imre Hódos fra Ungarn og libanesiske Zakaria Chihab.
Tvilling
Tvillinger er to søsken som har blitt til som en følge av samme svangerskap og har vært sammen i livmoren. Tvillinger er den vanligste formen for flerfødsel.
En tvilling kan være enegget eller toegget. Eneggede tvillingpar utvikler seg fra ett og samme befruktede egg som deler seg og blir to atskilte fosteranlegg innen 14 dager etter befruktningen. Toeggede utvikler seg fra to eggceller som blir befruktet med hver sin sædcelle. Eneggede tvillinger har identiske arveanlegg. Toeggede er genetisk like forskjellige som vanlige søsken.
En tvillingfødsel kan gå fort, men tar ofte lang tid, inntil noen få dager mellom hvert barn. Mange tvillinger blir tatt med keisersnitt.
Biologi
{| For mange dyrs vedkommende blir flere unger til i samme drektighet. For de fleste pattedyr er flerfødsler det normale. Hos mennesket og noen dyrearter, derimot, blir vanligvis bare ett avkom til om gangen. Derfor er tvillingfødsler bemerkelsesverdig. Toeggede (dizygote) tvillinger oppstår ved at to forskjellige eggceller blir befruktet med hver sin sædcelle. Toeggede tvillinger behøver ikke være mer like enn søsken flest. De kan være av enten samme eller forskjellig kjønn.
Eneggede (monozygote) tvillinger oppstår ved at en enkelt befruktet eggcelle deler seg og blir to selvstendige fostre. Eneggede tvillinger har samme genetiske materiale og er veldig like. De er av samme kjønn, bortsett fra noen ytterst sjeldne, oppsiktsvekkende unntak. Det skyldes antagelig at den befruktede cellen har fått kjønnskromosomene XXY, og at tvillingene har fått hvert sitt kjønn.
Femme fatale
En femme fatale (fransk for dødelig kvinne) er en stereotypi, en umoralsk kvinne som bruker sin seksualitet for å lure den ulykkelige helten. Hun portretteres ofte som en seksuelt umettelig kvinne.
Tvilling
Hyppighet
Én av ca. 80 fødsler hos mennesket er tvillingfødsler. Omkring 25 prosent av tvillingpar er eneggede tvillinger. Hyppigheten av toeggede tvillinger øker noe med morens alder og er til dels arvelig. Således forekommer toeggede tvillinger oftere i enkelte familier, og varierer også noe med etnisk tilhørighet. Det fødes flest tvillinger i Afrika, færrest i Asia, mens den vestlige verden ligger i midten. Det skal også være større sjanse for tvillingfødsler etter flere fødsler og dermed større hyppighet i samfunn med store søskenflokker.
Femme fatale
Femme fatale har eksistert, i ulike former, i myter og legender fra nesten alle kulturer. Tidlige eksempler er de jødiske/kristne figurene Lilit, Eva, Delila og Salome. På slutten av 1800-tallet og begynnelsen av 1900-tallet ble femme fatale mye brukt i vesteuropeisk og amerikansk kultur, og var et gjentakende tema hos blant annet Oscar Wilde, Edvard Munch, Gustav Klimt og andre.
Tvilling
Hyppighet
Antall tvilling- og trillingfødsler har økt betraktelig de siste tiårene. Dette skyldes i all hovedsak assistert befruktning, og at kvinner får barn senere i livet. Hyppigheten av eneggede tvillinger er derimot upåvirket av slike faktorer.
Tvillingundersøkelser
Ved å sammenligne éneggede og toeggede tvillinger kan en finne ut i hvilken grad forskjeller mellom folk skyldes arv og miljø. Dette gjelder sykdommer, atferd, medfødte misdannelser og andre forhold. Tvillinger er født på samme tid, har vokst opp på samme tid og oftest under samme vilkår og i samme familie. Eneggede tvillinger har en betydelige del av arvemassen tilfelles, men har allikevel ikke 100 % identisk DNA-profil.
Hvis begge tvillingene i et par har samme egenskaper, blir de i tvillingforskningen omtalt som konkordante. Hvis bare den ene har egenskapen, er tvillingparet diskordant. Variasjonen i konkordans forteller om arvbarhet (arvegrad, heritabilitet), altså i hvor stor grad genetisk arv spiller inn for en egenskap eller sykdom i en befolkning.
Marcus Livius Drusus Claudianus
Marcus Livius Drusus Claudianus (født 92 f.Kr., død 42 f.Kr.) var faren til den romerske keiserinnen Livia Drusilla.
Tvilling
Oppdiktede
Det er flere oppdiktede tvillingpar som er blitt beskrevet i gamle myter og fortellinger, i bøker, film og tegneserier.
Marcus Livius Drusus Claudianus
Marcus var født som Appius Claudius Pulcher, men forandret det til ære for hans fars venn, tribunen Marcus Livius Drusus, som adopterte ham etter at han mistet sine foreldre i spedbarnsalderen.
Marcus var pretor i 50 f.Kr. Han begikk selvmord sammen med Cassius og Brutus (Julius Cæsars hovedattentatsmenn) under slaget ved Filippi.
Femme fatale
I den engelsktalende verden er femme fatale-figuren ofte utenlandsk, iblant vampyrliknende, og farlig for mannen som blir tømt for sin virilitet og selvstendighet. Helten kan bare reddes ved å flykte fra hennes favn. Dette har medført at hun også iblant kalles vamp. Sistnevnte begrep kom fra filmens første tid med stumfilmstjerner som særlig Theda Bara som ofte opptrådte som vampyrer eller i vampyrlignende kvinneroller. Vamp er derfor en forkortelse for vampyr, og etter en tid fikk det betydning som den har i dag, en dristig og vågal kvinne.
Mosambik under Sommer-OL 2012
Mosambik deltok under Sommer-OL 2012 i London som ble arrangert i perioden 27. juli til 12. august 2012. Seks utøvere, fire menn og to kvinner deltok i fire sporter, friidrett, judo, svømming og boksing. Det var niende gangen Mosambik deltok i et sommer-OL, de vant ikke noen medaljer. Friidrettsutøveren Kurt Couto var landets flaggbærer under åpningsseremonien.
Heinävesi
Heinävesi er en kommune i landskapet Södra Savolax i Finland. Kommunen har cirka 4 000 innbyggere og et areal på 1 319,1 km² hvorav 288,7 km² vann. Heinävesi er en finskspråklig kommune som grenser til kommunene Libelits, Outokumpu, Tuusniemi, Leppävirta, Varkaus og Nyslott.
Femme fatale
Da film noir-sjangeren ble introdusert på 1940-tallet fikk femme fatale-figuren en ny storhetstid i populærkulturen. Det finnes mange eksempler fra spionhistorier, thrillerfilmer og eventyrfortellinger, som Double Indemnity (1943) og Touch of Evil (1958). I disse historiene har hun ofte tilknytning til skurken, og bedrar helten. En av de mest berømte femme fatalene i film- noir sjangeren er Gilda (1946) i filmen med samme navn spilt av Rita Hayworth. Gilda blir beskrivet som den ultimate femme fatale.
James Robertson
James Robertson (født 1813 i Middlesex, England, død 18. april 1888 i Yokohama, Japan) var en britisk fotograf og myntgravør. Fra 1841 arbeidet han som myntgravør i Konstantinopel, og det var mens han var her at han ble interessert i fotografering, noe som etter hvert førte ham til Krim og muligens i India. Han var en av de første krigsfotografene i verden.
Robertson og Beato
I 1853 begynte han å fotografere sammen med den britiske fotografen Felice Beato, som han etablerte et firma sammen med i den europeiske delen av Konstantinopel, Peran. Etter hvert kom også broren Antonio Beato med i fotograferingen og var med dem på turer til Malta, Hellas og Jerusalem. Firmaet fikk en rekke oppdrag, blant annet overtok de fotograferingen av Krimkrigen fra Roger Fenton. De ble også tildelt oppdraget med å fotografere britiske tropper under det indiske opprøret i 1857, trolig var det bare Beato som dro dit.
Robertson giftet seg med Leonilda Maria Matilda Beato, søster til de to brødrene. De hadde de tre døtrene Catherine Grace (født i 1856), Edith Marcon Vergence (født i 1859) og Helen Beatruc (født i 1861) sammen. Robertson er mest kjent for sine reportasjer angående Krimkrigen og fra Aten.
I 1860 dro Felice Beato til Kina for å fotografere den andre opiumskrigen, Antonio dro til Egypt og James Robertsen ble igjen i Konstantinopel. Der samarbeidet han med Charles Shepherd. Firmaet Robertson & Beato ble oppløst i 1867. De hadde da besøkt en lang rekke steder og laget reportasjer fra blant annet Malta, Hellas, Tyrkia, Damaskus, Jerusalem, Egypt, Krim og India.
Imperial Ottoman Mint
Robertson ga etter hvert opp fotograferingen og gikk i 1860-årene tilbake til arbeidet som myntgravør ved Imperial Ottoman Mint, en jobb han beholdt til han gikk av med pensjon i 1881. Da flyttet han til Yokohama, hvor han ankom våren 1882 og hvor han ble boende til han døde i 1888.
Tvilling
Tvillinger som religiøst motiv
Fra hinduismen kjenner vi Rigveda, den første av de fire samlingene som utgjør Veda-litteraturen. Her er Ashvin-tvillingbrødrene mye omtalt. De legemliggjør soloppgang og solnedgang, og forbindes med overgangen fra natt til dag, fra mørke til lys, og fra sykdom til helse. Den ene heter da også Nasatya (= hjelpsom). Ashvin-tvillingene rir foran solen inn i dagen.
Zevs i gresk mytologi er far til tvillingene Castor og Polydeuces, også kalt Dioskurene. Romerne kalt dem Castor (= bever) og Pollux, og satte dem på stjernehimmelen som konstellasjonen Gemini.
Fra norske helleristninger kjenner vi også tvillingbrødre. Vi finner dem om bord i Bjørnstad-skipet, trolig den største skipsristningen i Nord-Europa. Tvillingene er blant de hyppigste figurene i bergkunsten, iblant med hevet våpen, og da er det alltid øks de bærer. Datidens foretrukne instrument, luren, ser også ut til alltid å ha blitt lagd parvis, den ene med krumning til venstre, den andre til høyre, og når de er blitt funnet i myrer, var de alltid blitt ofret parvis, som tvillinger. Også sverd, smykker og bronsegjenstander ble ofret parvis.
Etternavn
Tvilling har også vært et etternavn. Søren Hansen Tvilling var en dansk sanger og dikter som døde i 1633.
Titler
Ordet «tvilling» forekommer i tittelen på flere bøker, sanger og annet. For eksempel utgav forfatteren Liv Marie Austrem og illustratøren Akin Düzakin bildebøkene Tvillingbror i 1995 og Tvillingsøster i 1997. Begge bøkene ble belønnet med Brageprisen.
Førstebestigning
Førstebestigning er en utmerkelse innen fjellklatring. Utmerkelsen gis innenfor et bestemt klatremiljø (regionalt, nasjonalt eller internasjonalt) til en eller flere som har først besteget et bestemt fjell, eller fulgt en bestemt rute opp ett fjell. En klatrer kan være førstebestiger av flere fjell, alene eller i lag med flere. Ulike grupper kan ha ulike klasser for samme fjell (først på toppen, først langs rute X, først langs rute Y). I enkelte tilfelle strides miljøene om hvem som er førstebestiger og opererer derfor med forskjellige på samme fjell eller rute. De fleste førstebestigninger av mindre fjell ble gjort før 1850 i forbindelse med utøvelse av yrke (jordbruk, kartlegging, oppmåling). Etter hvert som klatring ble sport, ble også de mindre tilgjengelige fjell besteget. I og med at alle toppene nå er besteget vil nye førstebestigninger kun omhandle nye ruter oppover et fjell. Til sist kan nevnes at enhver person individuelt sett, kan operere med egne førstebestigninger, uavhengig av hva andre har oppnådd (personlig utmerkelse).
Førstenedstigning er en nyere utmerkelse innen skigåing, og innebærer det motsatte, at man har utført første nedstigning fra et fjell, langs en bestemt rute. Det utføres ofte i kombinasjon med fjellklatring. Selv om man har kjent til hasardiøse skiturer fra tidligere tider, ble begrepet i Norge ikke etablert før rundt 1995, mens man i Europa har kjent det siden 1970-tallet.
Karl Robert von Nesselrode
Karl Robert von Nesselrode (russisk: Карл Васильевич Нессельроде; Karl Vassiljevitsj Nesselrode; født 13. desember 1780 i Lisboa, Portugal, død i St. Petersburg) var en russisk greve og diplomat som var en ledende skikkelse i Russlands utenrikspolitikk.
Bakgrunn
Nesselrode tilhørte en opprinnelig tysk greveslekt som var innvandret til Russland fra Rhinlandet. Da han ble født, var faren stasjonert som Russlands ambassadør i Portugal.
Karriere
I en alder av 16 år begynte han i den russiske marinen og tjenestegjorde deretter i hæren. Han gikk så inn i diplomatisk tjeneste under tsar Paul I sin sønn og etterfølger tsar Aleksander I. Han var knyttet til den russiske ambassaden i Berlin og ble senere overført derfra til Haag. I august 1806 mottok Nesselrode en kommisjon for å reise i Sør-Tyskland for å rapportere om de franske troppene der og deretter ble han vedlagt som diplomatisk sekretær for de russiske generalene Kamenski, Buxhoewden og Bennigsen. Nesselrode ble statssekretær i 1814 og var leder for Russlands offisielle delegasjon til kongressen i Wien. I 1816 ble Nesselrode utnevnt til utenriksminister. Mellom 1845 og 1856 jobbet han som kansler. Som utenriksminister i 1824 var han i flere forhandlinger med USA for å definere grensen mellom den russiske delen av Amerika og det amerikanske Oregon Country. Forhandlingene førte med seg den russisk-amerikanske traktaten av 1824. Et århundre senere, i 1924, ble Mount Nesselrode i Boundary Ranges på grensen mellom Alaska og Britisk Columbia oppkalt etter ham.
Hans selvbiografi ble utgitt posthumt i 1866.
Hirvensalmi
Hirvensalmi er en kommune i landskapet Södra Savolax i Finland. Kommunen har cirka 2 500 innbyggere og et areal på 725,16 km² hvorav 273,45 km² vann. Hirvensalmi er en finskspråklig kommune som grenser til kommunene Joutsa, Kangasniemi, S:t Michel, Mäntyharju og Pertunmaa.
Bliksvær naturreservat
Bliksvær naturreservat ligger i Bodø kommune i Nordland. Naturreservatet omfatter hovedøya Bliksvær, Kjærvær, Terra, Sjursholmen, Grønnholmen, Skjoldsholmen, Tørrisøya og Einarsholmen. Til sammen er arealet 43 195 dekar, hvorav 37 355 dekar sjøareal. Området er vernet for å ivareta et tilnærmet urørt kystområde med store faglige verdier innen både zoologi og botanikk. Bliksvær naturreservat har dyrelivsfredning.
I august 2002 ble Bliksvær naturreservat opprettet, og samtidig opptatt som ramsarområde. Området hadde tidligere hatt dyrelivsfredning fra 1970.
Candidatus scientiarum
Candidatus scientiarum i maskulinum eller candidata scientiarum i femininum (forkortet cand.scient.) er en akademisk grad i Danmark som utgjør fem års universitetsstudier. Den ble innført i 1968, til erstatning for graden cand.mag. innenfor matematisk-naturvitenskapelige fag. Graden ble på midten av 1980-tallet også innført i Norge, samtidig med at den tidligere graden cand.real., som var normert til lengre studier og som var en mer forskningsorientert grad, ble avskaffet. I Norge ble graden cand.scient. siste gang tildelt vårsemesteret 2007.
Graden cand.scient. ble i Norge oppnådd på grunnlag av eksamener som omfattet minst ti semestres normert studietid. Den bygget på utdannelse på lavere nivå (eksempelvis norske grunn- og mellomfag) av minst 3,5 års normert omfang. I Norge var det vanlig, men ikke noe krav, å ta cand.scient. etter en cand.mag.-grad (den norske cand.mag.-graden hadde i matematisk-naturvitenskapelige mindre omfang enn både norske cand.mag.-grader i andre fag og den danske cand.mag.-graden). Etter 2003–2007 har cand. scient. blitt erstattet av en femårig mastergrad.
I Danmark inngår betegnelsen candidatus scientiarum også i graden candidatus scientiarum politices (cand.scient.pol.), som er en embedseksamen i statsvitenskap.
Ben Cardin
Benjamin Louis «Ben» Cardin (født 5. oktober 1943 i Baltimore i Maryland) er en amerikansk demokratisk senator som representerer delstaten Maryland. Cardin er utdannet jurist fra University of Pittsburgh og University of Maryland, Baltimore. Han ble valgt inn i Representantenes hus i 1986, og satt der i ti perioder, fra 1987 til 2007. Cardin stilte så til valg til senatet i 2006 og vant. Han inntok vervet som senator 3. januar 2007. Cardin er jøde.
Rahway
Rahway er en by sør i Union County i New Jersey i USA. Byen er del av storbyområdet New York med sin beliggenhet 35 km sørvest for Manhattan og 8 km vest for Staten Island. Ifølge folketellingen i 2010 hadde byen et innbyggertall på 27,346.
SOV-språk
SOV-språk (Subjekt–Objekt–Verb-språk) er gruppen av språk som har subjekt, objekt og verb i denne rekkefølgen i nøytrale setninger. Et eksempel på hvordan en setning hadde vært hvis norsk hadde vært et SOV-språk er jeg deg elsker. I et slikt eksempel på subjekt-objekt-verb-språk vil også dativ styre den infinitive formen som lukkes av adjektiviet.
Eksempler på SOV-språk er de tyrkiske språkene, tysk (i underordnede setninger), baskisk, latin, hindi/urdu, tamil, japansk, koreansk, farsi, tamilsk og tibetansk.
Andre typer av språk, foruten SOV, er
Yanji
Yanji (kinesisk: 延吉; pinyin: Yánjí; hangul [koreansk]: 연길시, Yeon'gil) er et kinesisk byfylke i provinsen Jilin i det nordlige Kina. Befolkningen anslås (2004) til 303 000. Byfylket ligger i det autonome prefekturet Yanbian for koreanere.
På grunn av byfylkets store koreanske befolkning – om lag 58,4% var i 2005 etniske koreanere – er det foreskrevet av skilt der må skrives både med kinesisk skrift og koreansk skrift.
I 1928 grunnla tyske misjonsbenediktinerere et katolsk munkekloster i Yanji, og etter hvert ble det elevert til et abbedi. Etter den kinesiske borgerkrig ble det opphevet, men enkelte av munkene kom seg til Tokwon i Korea og grunnla et etterfølgerkloster der.
Administrative enheter
Yanji har seks subdistrikter og tre storkommuner.
Subdistrikter:
Storkommuner:
Samferdsel
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.
Blindkjølen naturreservat
Blindkjølen naturreservat ligger i Åbygda i Bindal kommune i Nordland. Naturreservatet er på 3816 dekar. Området er vernet for å bevare et område med stor variasjon i vegetasjonsutformingen.
Tribschen
Tribschen i utkanten av Luzern er en liten landtunge som stikker ut i Vierwaldstättersee. Stedet er kjent fordi komponisten Richard Wagner bodde her fra 1866 til 1872. I dag fungerer stedet som Wagner-museum.
Tribschen var bebygd allerede i senmiddelalderen, de første beboerne ble kalt «Herren zu Tripschen». På 1700-tallet kjøpte den rike familien Am Rhyn fra Luzern huset og bygde det rundt år 1800 om til den form det har i dag. Walter Ludwig am Rhyn leide ut landstedet til Wagner i årene 1866 til 1872.
Etter mange omstreifende år var Tribschen det første stedet Wagner slo seg til ro, han kalte det «mitt asyl». Her bodde han i seks år sammen med Cosima og barna, og det var her han fullførte Die Meistersinger von Nürnberg, arbeidet videre på Ring des Nibelungen og skrev Siegfried-Idyll som fødselsdagsgave til Cosimas 33-årsdag.
Wagner forlot det han kalte min «idyll i Tribschen» for å virkeliggjøre sine planer om en egen festival i Bayreuth.
Byen Luzern kjøpte huset og den 300 000 m² store parken i 1931 og gjorde to år senere eiendommen til museum.
Arill Riise
Arill Ingvald Riise (født 1958 i Sæbø i Ørsta kommune) er en norsk journalist og programleder på TV.
Riise begynte i NRK i 1983. Tiden i NRK omfattet også programleder for Norge Rundt, Dagsrevyen, Sommeråpent og VM på ski i Trondheim 1997. Han var nyhetsanker i Dagsrevyen inntil han sluttet sommeren 2003. Høsten samme år tiltrådte han stillingen som informasjonsleder i Fiskebåtredernes Forbund. I august 2006 begynte han som programleder i God morgen, Norge på TV 2. Han var senere programleder for debattprogrammet Landstinget på TV 2, før han ble tilknyttet kanalens avdelingskontor i Ålesund. Fra høsten 2010 utgjorde Riise, sammen med Mah-Rukh Ali, den nye ankerduoen for TV 2 Nyhetenes hovedsendinger klokken 18.30 og 21. I 2014 ledet han TV 2s OL-morgen- og -dagsendinger fra Sotsji sammen med Annemarta Giske. Riise ble tildelt prisen som «Årets nynorskbrukar» av Nynorsk kultursentrum i 2012, Kringkastingsprisen i 2016 og Kulturdepartementet sin nynorskpris for journalistar i 2021. Sommeren 2015 var han programleder i God sommer Norge på TV 2. Riise har samfunnsvitenskapelig utdanning fra Universitetet i Bergen.
Khatkar Kalan
Khatkar Kalan er en liten by i distriktet Shahid Bhagat Singh Nagar i den indiske delstaten Punjab. Slekten til den historiske frihetskjemperen Bhagat Singh holder til her.
Eksterne lenker
Informasjon om Khatkar Kalan på Nawanshahrdistriktets nettside
Imathia
Imathia (gresk: Ημαθία, Imathía) er et prefektur i Hellas i periferien Sentral-Makedonia. Hovedstaden er Veria. Det grenser til prefekturene Kozani i vest og sørvest, til Pieria i sørøst, til Pella i nord og Thessaloniki i øst. Deltaet til elven Aliakmon danner en kort kystlinje mot Thermaikosbukten i øst. Folketallet er 140 611 innbyggere.
Geografi
Sørøst i Imathia ligger Pieriafjellene og i vest Vermionfjellene. Den lengste elven er Aliakmon som renner i sør og øst. Reservoaret på elven strekker seg også inn i Kozani. Det laveste punktet i prefekturet er ved Thermaikosbukten og det høyeste punktet er Vermio i vest.
Historie
Områder rundt Imathia var først under makedonsk styre. I antikken inkluderte Imathia Edessa og Aiges, den antikke hovedstaden i Berroia (Veria), Kitios og flere andre.
Seinere ble Imathia annektert av Romerriket og i middelalderen av Østromerriket og fra 1400-tallet frem til balkankrigene i 1913 av Det osmanske riket. I motsetning til de sentrale og sørlige områdene av Hellas ble prefekturet først en del av Hellas under balkankrigene og etter traktatene fra București og London. Folketallet eksploderte og flere jordbruksområder ble utvidet. Veria fikk elektrisitet og de store veiene ble asfaltert. Under den gresk-tyrkiske krigen kom flere flyktninger fra Lilleasia til Imathia og bygde flyktningleirer og hus, og flere landsbyer ble grunnlagt.
Imathia ble hardt rammet av den andre verdenskrigen og den påfølgende greske borgerkrigen. Imathia ble først et prefektur i 1947 og Veria ble prefekturhovedstad. Fram til da hadde området hørt til Thessaloniki prefektur.
John Howard Yoder
John Howard Yoder (født 29. desember 1927, død 30. desember 1997) var en amerikansk kristen teolog og etiker kjent for sin radikale kristne pasifisme, at han var mentor for senere teologer som Stanley Hauerwas, sin lojalitet mot mennonittene og sitt magnum opus fra 1972, The Politics of Jesus.
Liv
Yoder fikk sin første akademiske grad fra Goshen College, hvor han studerte under den menonittiske teologen Harold S. Bender. Han fikk sin Dr. theol. fra Universitetet i Basel, der han studerte under Karl Barth, Oscar Cullman, Walther Eichrodt og Karl Jaspers. Kvelden før han skulle forsvare sin doktoravhandling Anabaptism and Reformation in Switzerland, skal han ha besøkt Karl Barths kontor for å levere et helt annet dokument, nemlig en grundig kritikk av Barths tanker omkring krig, som Yoder hadde skrevet samtidig. Denne kalte han Karl Barth and the Problem of War.
Imathia
Klima
Imathia har hovedsakelig middelhavsklima med varme somre og kjølige vintre. I de sentrale og vestlige områdene og i Vermiofjellene kan en få nokså kjølige forhold om vinteren.
John Howard Yoder
Liv
Etter andre verdenskrig dro Yoder til Europa for å organisere nødhjelp på vegne av menonittenes sentralkomite. Han var svært viktig i gjennomføringen av kirkesamfunnets hjelpearbeid i Europa.
Han begynte sin undervisningskarriere ved Goshen Biblical Seminary. Der var han professor i teologi fra 1965 til 1984. Mens han underviste ved Goshen Biblical Seminary begynte han også å undervise ved University of Notre Dame, hvor han var professor i teologi, og etterthvert Fellow ved Institute of International Peace Studies.
Lære
Yoder er best husket for sine refleksjoner om kristen etikk. Han avviste tanken om at menneskelig historie blir drevet av voldelig makt, og argumenterte i stedet for at det var Gud som jobbet med, i og gjennom ikkevoldelige grupperinger av kristne, som var den viktigste kraften i menneskelig historie. Om kirken i fortiden hadde inngått allianser med politiske herskere, var det fordi kirken da hadde mistet tilliten til sannheten.
På samme måte, argumenterte Yoder, er ikke det viktigste for kristne å ta over samfunnet og få ikke-kristne til å overta deres overbevisninger og verdier, men å «være kirke». Ved å avvise å gjengjelde vondt med vondt, ved å leve i fred dele goder og hjelpe andre når man får muligheten vitner kirken, hevdet Yoder. Han sier at kirken lever i en overbevisning om at Gud kaller de kristne til å imitere Jesus i måten man lever på, selv om det skulle føre til ens død, da man er overbevist om gjenoppståelsen.
Ved å bringe tradisjonell mennonittisk teologi for et større publikum, blåste Yoder liv i den teologiske debatten rundt fundamentale kristne emner som ekklesiologi, kristologi og etikk. Yoder avviste tanken fra opplysningstiden om at det fantes en universell, rasjonell etikk. Han argumenterte for at det som er bindende i kristen etikk ikke er bindende for alle. Han forsvarte seg mot anklager om å være usammenhengende og om hykleri ved å argumentere for legitimiteten av moralske doble standarder, og sa at det er bedre for kristne å fokusere på å være kirke i stedet for å forsøke å kombinere dette med det de styrende nødvendigvis må gjøre.
The Politics of Jesus (1972)
Av Yoders mange bøker, er det utvilsomt The Politics of Jesus som er best kjent. Boken har blitt oversatt til minst ti språk. I boken argumenterer Yoder mot populære syn på Jesus, særlig dem som ble forfektet av Reinhold Niebuhr, som han så på som de dominerende da. Niebuhr argumenterte for en filosofi rundt relasjoner som Yoder mente ikke tol verken kallet eller personen Jesus Kristus på alvor. Etter å ha demonstrert det han følte var en inkonsekvens i Niebuhrs perspektiv, forsøker Yoder å demonstrere, gjennom en eksegese av Lukasevangeliet og Romerbrevet, at radikal, kristen pasifisme var den nærmeste etterfølgelsen av Jesus. Yoder hevdet at det å være kristen var et politisk standpunkt, og at dette ikke kunne bli glemt av de kristne.
Det evangelikale magasinet Christianity Today har omtalt The Politics of Jesus som en av de viktigste kristne bøkene i det tjuende århundret.
Saar (elv)
Saar (fransk: Sarre) er en elv nordøst i Frankrike og vest i Tyskland, og en av sideelvene til Mosel fra høyre. Elva har sitt utspring i Vogesene på grensa mellom de tidligere regionene Alsace og Lorraine, der de to elvene Sarre Rouge og Sarre Blanche renner sammen ved Lorquin. Begge disse elvene har sitt utspring nær Mont Donon, den høyeste toppen nord i Vogesene. Etter 246 km (126 km i Frankrike og 120 km i Tyskland) munner Saar ut i Mosel ved Konz (Rheinland-Pfalz). Saar har et nedbørfelt på 7 431 km², og vannet her renner via Mosel ut i Rhinen og Nordsjøen.
Tidligere var Saar svært viktig for industrien i Saarland, som dreide seg om kull, jern og stål. Råmateriale og ferdige produkt ble skipet på elva og videre via Mosel til Rhinen og så til Ruhrgebiet eller Rotterdam.
Fred (navn)
Fred er et mannsnavn med flere mulige opprinnelser. Det kan være:
Saar (elv)
Saar renner gjennom følgende departementer i Frankrike, delstater i Tyskland og byer:
Ved Saars bredde ligger verdensarvstedet Völklinger Hütte. Ved Mettlach passerer Saar gjennom de kjente Saar-svingene.
Fred (navn)
Utbredelse
Fred var et vanlig navn i England fra 1800-tallet og frem til ca 1920.
Fred var et populært navn i USA fra 1880-årene til 1930-årene.
Kjente personer med navnet
Personene i listen er ordnet kronologisk etter fødselsår.
Fábio Aurélio
Fábio Aurélio Rodrigues (født 24. september 1979 i São Carlos) er en brasiliansk tidligere fotballspiller som sist spilte for Grêmio Foot-Ball Porto Alegrense. Han spilte vanligvis på venstre side, som back eller på midtbanen, og var godt kjent for sine kraftige skudd. Aurélio har også et italiensk statsborgerskap, noe som gjorde at han kom utenom ikke-EU-kvoten for spillere i Europa.
São Paulo
Da Aurelio var 17 år og tok steget opp på A-laget til São Paulo, trente han frispark sammen med Rogerio Ceni, som regnes som tidenes mestscorende keeper med 83 mål for klubblaget.
Valencia CF
Aurélio kom til Spania etter OL 2000 og signerte en seksårskontrakt for manager Rafael Benitez. Den første sesongen hos spanjolene bidrog han til å sikre Valencia sitt første seriemester på 31 år. Den påfølgende sesongen etablerte han seg som den beste venstrebacken i den spanske serien med åtte ligamål; ti mål i alle konkurranser.
2003-04-sesongen var nok et stort år for Valencia, med nok et seriemesterskap og seier i UEFA-cupen. For Aurélio var sesongen en tragedie da han brakk beinet, mistet mesteparten av sesongen og fikk bare to kamper totalt.
Liverpool FC
Aurelio signerte en fireårskontrakt med Merseyside-laget 1. juli 2006 og gikk dermed som bosman-spiller fra Valencia CF. Aurélio selv innrømte etter overgangen at tiden med Benitez i Valencia var årsaken til at han ønsket å gå til England.
Han debuterte for Liverpool FC i Community Shield-finalen 2006 mot Chelsea FC ved å bli byttet inn i det 56. minutt, og han ble dermed den første første brasilianer som spiller for Merseyside-laget.
31. mars 2007 var Aurélio en av nøkkelspillerne i Liverpool sin 4-1-seier over Arsenal på hjemmebane med målgivende pasninger til Peter Crouch og Daniel Agger. I kvartfinalen mot PSV Eindhoven 3. april 2007 i Mesterligaen 2006/2007 skadet Aurélio akillesen sin alvorlig og mistet resten av sesongen for Liverpool. I juli ble det meldt at han nok ikke var tilbake i trening før i august 2007. 12. september 2007 spilte Aurélio sin første treningskamp etter skaden.
Han skåret sitt første mål for klubben 2. mars 2008, i bortekampen mot Bolton Wanderers FC på Reebok Stadium i en kamp Liverpool vant 3-1.
I mars 2009 ble Aurelio en av flere røde helter, da han skåret det tredje målet på et frispark da Liverpool vant over Manchester United 4–1 på Old Trafford den 14. mars 2009. Den 14. april skåret han i Mesterliga-kvartfinalen mot Chelsea FC på et frispark som lurte Peter Cech.
Meritter
São Paulo Valencia CF Liverpool
Port Arthur (Texas)
Port Arthur er en by i Jefferson County i delstaten Texas i USA. Ved folketellingen i 2010 hadde byen 53 818 innbyggere. Byens totale areal er 372,3 km², hvorav 214,8 km² er land mens 157,6 km² er vann.
Jorois
Jorois (finsk: Joroinen) er en kommune i landskapet Södra Savolax i Finland. Kommunen har cirka 5 600 innbyggere og et areal på 711,57 km² hvorav 134,85 km² er vann. Jorois er en finskspråklig kommune som grenser til kommunene Juva, Leppävirta, Pieksämäki, Rantasalmi og Varkaus.
Blies
Blies er en elv sørvest i Tyskland (Saarland) og nordøst i Frankrike (Moselle), og er en av sideelvene til Saar fra høyre. Blies har sitt utspring fra tre kilder i fjellene Hunsrück nær Selbach i Tyskland. Elva er omtrent 100 km lang, og munner ut i Saar ved den franske byen Sarreguemines. Den renner gjennom Sankt Wendel, Neunkirchen og Blieskastel (en av flere hundre landsbyer kalt opp etter elva). Den nedre delen av elva danner grensa mellom Frankrike og Tyskland.
Qitaihe
Qitaihe (kinesisk: 七台河; pinyin: Qītáihé; Wade-Giles: Ch'ī-t'ái-hó) er en by på prefekturnivå by i provinsen Heilongjiang i det nordlige Kina. Befolkningen anslås (2004) til 860 000.
Administrative enheter
Qitaihe byprefektur har jurisdiksjon over tre distrikter (区 qū) og ett fylke (县 xiàn).
Samferdsel
Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Ranghulu
Ranghulu (kinesisk: 让胡路区; pinyin: Rànghúlù Qū) er et kinesisk bydistrikt i Daqing i provinsen Heilongjiang i det nordlige Kina. Befolkningen anslås (2004) til 230 000.
Samferdsel
Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.
Saint James (Barbados)
Saint James er et parish (distrikt, «prestegjeld») på vestkysten av Barbados. Saint James har i det siste blir kjent som Barbados' «platiniumkyst» på grunn av alle luksushusene og de høye tomteprisene. Det var i Saint James at de første britiske nybyggerne på Barbados gjorde strandhugg i 1625 i dagens Holetown (daværende Jamestown oppkalt etter kong Jakob I av England).
Dipol
En dipol (gresk δίς (dis) = to, πόλος (pólos) = akse) i fysikken kan være elektrisk bestående av to nærliggende, motsatt elektriske ladninger eller magnetisk bestående av en elektrisk strøm som går i en liten, lukket sløyfe.
Enhver dipol kan tilordnes en positiv og en negativ «pol» eller «ladning». Den beskrives matematisk som en vektoriell størrelse som kalles dipolmomentet med retning fra den negative til den positive polen. For en magnetisk dipol kalles den positive polen for en «nordpol» N, mens den negative polen kalles for «sydpol» S.
Jordens magnetfelt kan med god nøyaktighet forklares ved eksistensen av en magnetisk dipol i Jordens midte forårsaket av elektriske strømmer i dens indre. Denne dipolen har sin nordpol i nærheten av Sydpolen, mens dens magnetiske sydpol ligger litt vest for Nordpolen.
Elektriske og magnetiske dipoler kan defineres ved en multipolutvikling. Har man en lokalisert fordeling av elektrisk ladning, vil det elektriske potensialet i et punkt med avstand r, kunne skrives som en rekkeutvikling i potenser av 1/r. Første ledd kalles en elektrisk monopol og avtar som 1/r med avstanden. Denne er proporsjonal med den totale ladningen og gir opphav til et Coulomb-potensial. Neste ledd avtar som 1/r 2  og skyldes det elektriske dipolmomentet til ladningsfordelingen.